
Vorwort. 



Die Handschrift, nach der hier Georgs von Ehingen Reisen 
gegeben werden, befindet sich auf der hiesigen öffentlichen Biblio- 
thek, gezeichnet: Hist. nr. 141. 4°. Sie ist von einer unschönen 
Hand zu Ende des 15. Jahrhunderts auf Papier geschrieben und 
umfasst 63 Seiten. Beigefügt sind am Ende 9 Pergamentblätter 
mit den Miniaturbildern der KOnige , die Georg auf seinen Reisen 
gesehen und besucht hat; auf der Vorderseite des dritten dieser 
Blätter steht folgende Nachricht: „Item disz nach gemaulten figu- 
ren der küng haut laussen machen Jörg von Ehingen, ritt er, wann er 
sy selbs personlichen al gesehen hat in dem jär alsz man zalt von 
Cristus geburt tusent vierhundert funffzig und iiiij Jär. — 1455." 
Den Bildern sind mit grosser Schrift die Namen und Würden 
der Könige beigeschrieben , die hier in genauem Abdrucke eine 
Stelle finden mögen: 1) Ladislaus von gottes gnaden, kung zuo 
Hungern und zuo Böhem, Herczog zuo Osterich, Marckgrauff zu 
Mcrhern. — 2) Karolus von gottes genaden küng von Franckrich. 

— 3) Hainrich von gots genaden küng von Castilia und von Leon* 
Toledo, Galicia, Sevillia, Cordua, Mortza, Ja°n, Algarbe, Alge- 
zira; Her von Wisgeia, Mollina. — 4) Hainrich von gottes gena- 
den küng von Eugelland und zuo Frankrich, her zuo Irlanden. 

— 5) A(l)fonso von gots genaden küng zuo Portigal und zAlgarbe ; 
Her zuo Sept und zuo Algogiro. — 6) Philipp von gots genaden 
küng von Cipern. — 7) Renhart 1 ) von gots gnaden küng von Cecilia 
Hertzog von Kailabria. — 8) Hans von gottes gnaden küng von 

* 

1) Von anderer Hand in „Renatus« geändert. 

Navern und von Arragon, Hertzog von Venion und von Munhlan<?k. 
Graf von Ribbagorsa, Her der stat Bailager. — 9) Jacob von gots 
gcnaden küng von Schottland. — 

Der alte Druck '), den es von diesem Büchlein giebt, ist höchst 
ungenau und lückenhaft, und hat sich überdies so selten gemacht, 
dass eine neue Ausgabe keiner Rechtfertigung bedarf. Und die 
schlichte, treuherzige Erzählung wird gewiss jeden unbefangenen 
Leser ansprechen. 

Über die Grundsätze, die beim Abdrucke befolgt wurden, 
mochten hier eiuige Worte am Platze sein. Die Handschrift buch- 
stäblich, mit Haut und Haar wieder zu geben, wäre eben so leicht 
als bequem gewesen; dessen hätten mir aber wol die wenigsten 
Leser Dauk gewusst. Unserer Zeit genügen blosse Abdrücke alter 
Denkmäler nicht mehr, und mit Recht stellt man an den Herausgeber 
höhere Anforderungen als früher: dass er durch Herstellung des Ver- 
derbten, durch Entfernung des Störenden zum ruhigen ungetrüb- 
ten Genüsse sein Möglichstes beitrage. Wer Gelegenheit hatte, Hand- 
schriften aus dem Ende des 15. und Anfange des 16. Jahrhunderts 
aus eigener Anschauung kennen zu lernen, für den bedarf es keiner 
weitern Bemerkung, von welcher Beschaffenheit die Schreibung unserer 
Handschrift ist: denn in der wüsten wilden Schreibung sind sich in jener 
Zeit fast alle gleich. Formen aber, wie vnndt, alhszo, gltigckh, ge- 
schickgtt u. s. w., die hier im Übermasse vorkommen, konnten unmög- 
lich stehen bleiben. Durften in dieser Beziehung allzu üppige Schöss- 
linge unbedenklich und ohne Gefahr entfernt werden, so ist dagegen 

1) Der Titel lautet: „Itinerariura , das ist: Historische Beschreibung, 
weylund Herrn Georgen von Ehingen raisenn nach der Ritterschafft, vor 150 
Jaren, in X. vnderschidliohe Königreich verbracht Auch eines Kampfs von 
jme bey der Statt Sept in Aphrica gehalten. Neben beygefugten Contrafac- 
turn, deren Potentaten vnd Könige, an welcher Höfe obgedachter Ritter sich 
begeben, dero Königliche personen bedient vnd besucht, auch nach jrer 
Tracht vnd Gestalt aigentlich abmalen lassen. Ausz des* Wolgeboren Herrn, 
Herrn Rcimund Fuggern, Herrn zu Kirchberg vnd Weissenborn etc. Museo 
colligirt, vnd von Dominico Custode Burgern zu Augspurg, in Kupffer gestochen, 
vnd in Truck verfertiget. Anno M.DC. in Fol. 19 Blatter. 

Alles, was entweder der Zeit im allgemeinen oder der schwä- 
bischen Mundart insbesondere eigentümlich zugehört, gewissenhaft 
bewahrt worden; so graff, bottschafft, sollichesz u. s. w. Das 
tt in verordnen, verckett, u. s. w. ist durch den Wegfall des 
stummen e gerechtfertigt. Ebenso ist nach dem Vorgange sorg- 
faltigerer Handschriften des 15. Jahrhunderts das y, wo es die 
Stelle des t vertritt, stehen geblieben. Schwäbische Formen sind : 
i, ie, ä, o, für ü, üe, ai, ou; mier, mir, für wir u. s. w. Übri- 
gens schwankt die Handschrift auch hier in der Schreibung gar 
sehr, und man findet daher neben iber . mdster , zdchen, erloben, 
mir u. s. w. auch Uber, maister, zaichen, erlauben, wir. Hierin 
eine strenge Gleichförmigkeit durchzuführen, war nicht rathsam; 
das wechselnde Farbenspiel hat auch sein Lehrreiches und eine 
kritische Ausgabe sollte hier nicht gegeben werden. Auffallend 
ist das h in herloben, herfaren u. s. w., das nicht der schwäbi- 
schen, sondern mehr der thüringischen und niederrheinischen Mund- 
art eigentümlich ist. — Ergänzungen sind in runde Klammern ( ), 
überflüssige Wörter und Buchstaben in eckigte [ ] eingeschlossen. 

Schliesslich noch die Bemerkung : dass die Anmerkungen und 
Erklärungen seltener Wörter und dunkler Stelleu keine weiteren 
Ansprüche machen, als dem mit der alten Sprache minder vertrau- 

■ 

ten Leser das Verständnis einigermassen zu erleichtern. 
Stattgart, am 16. October 1842. 

Franz Pfeiffer. 

Burchart von Ehingen mit dem zopff. 

Darumb man in nant mit dem zopff hett die ursach : er diendt 
ainem hertzogen von österrich im Österland, der hett ain ritterliche 
geselschafft ! ), daz war ain zopff, hette uff ain zeit ain schöne fraw 
abgeschnitten und im den geben ; also macht er der selbigen schönen 
frawen zuo eren ain ritterliche geselschafft darausz. Diser Burckart 
von Ehingen bracht sollich geselschafft mit im von üsterrych heruff 
gen Schwaben. Er vernam, das grosz krieg zwischen den hern 
und den Stetten im land zuo Schwaben war; darumb begert er 
an sin fürsten von österryeh, im haim zuo herloben, und kam also 
zuo graff Eberharten von Würtemberg, den man den Griner nant. 
Als er im aber lang gedienett, ward im der herr vil schuldig, 
uffgeschlagen, sold, pferd, schaden und andersz. Aber es begab 
sich in dem jar, als man zalt MCCCLXXXV1II jar, dasz die rychstett 
mit ainem grossen heer zugen graff Eberharten durch sin land, 
darumb er sich auch mit aller macht herhuob und inen engegen 
zoch, und kam mit den Stetten zuo stryt by Wyl, zuo Teffingen uff 
der höhe, und ward da von baiden tailn manlich gefochten, und 
behielt graff Eberhart den stryt woP); ward im ain sun herschlagen 
und vil guoter leüt vom adel. Aber Burckart von Ehingen mit dem 
zopff bracht in sollichem stryt zwen mechtig man von Stetten zuo 
gefenknusz, mit namen den Rapenherr von Wyl, der dann die 
stett, als man sagt, dahin zuo ziehen uffgebracht hette, und ain 
von Nördlingen, genant der Spiesz, und fiert sie mit im uff sein 
schlosz, Fründeck genant, und schätzt von inen alles dasz, so im 
graff Eberhart schuldig war; und uff sichernusz irs lebens schickt 
er sie baid graff Eberharten, und darmit ain quittanz ; also schätzt 
graff Eberhart noch von inen 1500 gülden 3 ). 

1) Orden, auch Ordenszeichen. — 2) errang den Sieg. — 3) hier, 

Georg ron Ehingen. 1 

Item, Burckart von Ehingen , mit dem zopff, ward zuo Wylen 
under Zorn von den zor(n)ischen reüwtem herschlagen in ainem 
nachvlen , als dan der öttinger, ain graff von Zorn also genant, 
die herschafft Hohenperg angriffen hett mit man und brand, und 
der Burckart von Ehingen mit dem zopff die alt bürg ob Ehingen, 
alt Rotenburg und etliche dörfer von der herschafft Hohenperg 
in pfandwys inn hatt, anno MCCCC und VII. Sinhusfraw ist gewesen 
fraw Lukgarterin von lchlingen. 

Item, er hatt verlassen zwen sün, mit namen Wolffen von 
Ehingen, ain diener hertzog Ernsten von Österrych; starb zuo 
Wien anno MCCCCXXV zwischen baider unser frawen tag, und lyt 
in sant Steffesz münster zuo Wien eerlich begraben. 

Item, der ander sun hatt gehaissen Ruodolff von Ehingen, ain 
marschalk des hochgebornen graffen von Zilly. Der ist her Jörgen 
von Ehingen vatter gesin, hatt gehapt zuo ainer eelichen gemahel 
fraw Angnesz, truchsessin von Haimertingen. Als er lange zyl by 
küng Sigmunden und dem graffen von Zille in Ungern und andern 
landen da um gelegen, gediendt, ward er von sim vetter, Hugen 
von Ehingen, der zuo Entringen sasz, und by seiner ellichen gemahel 
fraw Angnessen von Gültlingen kain kind hett, beschickt und im 
gesagt, das er ain erb alles seins guotes sein würde, das dann 
besser were, dan 300 gülden gelts jerlich, mit beger, das ersieh 
in disem sim vatterland niderlassen, und sich ellich verhyerratten, 
wellt er in zuo ainem erlichen edelman fieren, der dann dry 
schön döchtern hette, gantz wol gezogen und von guoten sitten, 
sollt er im usz in dryen aine herwelen. Dasz geschähe, und ward 
im fraw Angnesz, truchsessin von Haimertingen vorgemelt, und 
in dem jar starb der alt Hug von Ehingen, anno MCCCCXVII. 

Item, in der zyt und darnach seindö edelman mit ircn ellichen 
hauszfrawen zuo Entringen uff dem schlosz by ainander gesessen. 
Die haben früntlich und fridlich mit ainander gelept und hundert 
kinder geboren. Item, her Hans von Halffingen, ritter, und fraw 
N. von Nipenburg gebaren 20 kinder. Item, Ruodolff von Ehingen 
und fraw Angnesz, truchsessin von Haimertingen, gebaren 19 kin- 
der. Item, Merck von Halffingen und fraw Ursla von Buobenhofen 

wie auch weiterhin, stehen in der Handschrift römische Zahlen, doch nach 
arabischer Weise geschrieben, z. B. XVC, IC, MC, XM; zum leichteren Ver- 
standnisse sind deshalb im Drucke arabische gesetzt worden. 

gebaren 19 kinder. Item, N. von Hailffingen und fro Käbin 
gebaren 21 kinder Item, N. von Gültlingen und fraw N. gebaren 
21 kinder. 

Und als sich gedachter Ruodolff') von Ehingen in dem jar, 
wie obstat, von Ungern und üsterrych heruff in Schwaben zoch, 
bracht er vil kostlicher hab von hengsten, klainaten und klaidern 
mit im , und ward alsbald von fraw Hainrytin , ain hochgeborne 
greffin von Mimpelgart und regierede fraw des gantzen landes 
Würtemberg, zuo rath und diener angenomen. Darnach, als sein 
bruoder Wolff von Ehingen, ain diener hertzog Ernsten in Österrych, 
starbe, bracht er och ain kostlichen hab von österrych heruff, von 
hengsten , klainaten und kostlichen gefillen *) und fuotern ; und 
nach dem aber der zyt im land Schwaben nit sitte oder gewon 
war, sich sollicher kostlichait zuo gebrauchen, schickt er solliche 
hab ains dails gen Frankfurt, liesz es da verkaufen, und löset 
bisz in die 1500 gülden, und schickt sich also nach dem land 
und den lüten des landes, dann er darvor von jugend auff in 
fremden landen gediendt, und in kriegen und sunst vil grosser arbait 
herlitten und gehabt hette. 

Item, her Jörg von Ehingen, ritter, halt underdisen lOOkinder(n) 
sie alle überlept, und (ist) am letzsten under in allen abgestorben. 

Item, darnoch wurden zwen herren von Wirtemperg, fraw 
Hainrietin suon , mit namen graff Luodwig und graff Ulrich , das 
land tailen und jeder sein tail land regiern. Also ward Ruodolff 
von Ehingen rat und diener graff Luodwigen. 

Item, als aber lang darnach graff Luodwig starb, verliesz er 
ain sun , graff Eberhart genant, der darnach der erst hertzog zuo 
Wirtemberg gewesen ist. Anno MCCCCLV begab sich ettwas 
auffruor, der virmind erschafft halb des jungen graff Eberhartes 
vorgenant; ward er Ruodolffen von Ehingen zuo verwarn zuoge- 
stelt, und im das schlosz Tüwingen mit dem jungen herren ingeben. 
Als aber nach eltlicher zyt die uffrueren gestillt, ward gedachter 
Ruodolff von Ehingen och herwellt und geordnet, sampt andern 
von adel, als ain Statthalter und regierender rat graff Eberhartes ; 
by dem er och also belibe, und als ain virnemer rat und diener 
gnediglich von im gehalten ward. 

1) In der Handschrift steht: Ruodolffen. - 2) Pefcfutter. Mittelhoch- 
deutsch „vülle«. 

t • 

Item, diser Ruodolff von Ehingen ist gewesen gar ain kristen- 
lich, redlich und hochverstendig man. Er ist och von der perschon 
gantz wolgestalt und lidmessig •) gewesen. Er hat och vil kirchen 
helffen bauwen, die stifftungen und guottaten der eitern, wa 
die abgen wollten, geüffet *) und wider hemeüwert. Er hatt vil 
arbait 3 ) gehapt, wa sich die comunen, die prelaten, graffen oder 
edelleüt gezwaiet haben, zuo vertragen ; ist och gantz schidlich *) 
gewesen: wa er sich ainer handlung understand 6 ), so bracht ersz 
gemeinlich zuo friden. Usz den dingen allen ist er by seinen 
zyten virnem geacht worden und von aller erbarkait lieb gehapt. 

Item, als er nun an der fremde von jugend und darnach in 
sim vatterland vil und lange jar in grosser mie und arbait sine tag 
hinbracht, und nun 4 gewachsen rechtend sün hefte (dan sin 
elli che husfraw war im vor langem an dem 19. kind gestorben, 
und darnach och vil sin er kinder bisz an die 4 sün, nämlich: 
Diepolt, Burckart, Wolff und her Jörg), und also mer dan 30 jar 
in wittwe statt gelept, allwegen des virsatzes : so die gedachten sün 
ettwasz herfaren, und zuo geschickten manbaren jaren kumen 
wurden, wellt er inen all sine zytlichen gieter ibergeben und 
under sie tailen, und dann allain bisz in sin end gott dem allmech- 
tigen anhangen, gantz und gar sich von der weit ziehen. 

Also in dem jar , do man zalt von der gepurt Christi, 
des herren, MCCCCLVHII, macht er ain taillung siner schlosz, 
dörfer, lüt und gieter under sinen i obangezögten sünen, dan 
„ er sie zuosamen gesamelt, und ward her Jörgen zuo vorusz in sin 
ritterschafft 1000 gülden hauptguots, und 50 gülden gelts darvon uff 
Wirtemberg. Als er nun sölich tailung gemacht, gab er sinen 
sünen zuo herkennen sin virnemen. Er macht och sein testament, 
und rieht sine begengnusz und jartag ordenlich uff; und sunderlich 
hett er vor langem um ain 6 ) statt Tüwingen herkofft ain jartag, 
und darzuo, wan er stürbe, so Sölten sie armen lüten 200 röck 
geben und sie darmit beklaiden, nämlich: 100 mansröck und zuo 
jedem ein kappen ; 100 frawen röck; und die sollten sie zuo forderst 
sinen armen lüten geben, und darnach, wahin sie guot bedücht, 
allesz uff den tag seiner begengnusz; dasz och allesz nach seinem 
absterben erberlich volbracht ward. 

1) von ebenmäßigem Gliedbaue. — 2) hergestellt. — 3) Mühe. — 
4) vertraglich, friedfertig. — 5) über »ich nahm. — 6) lies: die. 

Item, als er die ding alle verordnen, nam er zuo im die 4 sim, 
und ritt zuo dem grab der seligen junkfraw, Hällwiga genannt, 
die dan in ainer pfarkirchen, Gösslingen genant, nit ver 1 ) von Rott- 
wyl, rasten ist, und vil zachen gcthon halt. Er gab sin sünen 
zuo erkennen, dasz er dasz grab der seligen junkfraw Hällwigen, 
die dan sin fründ(in) 2 ) und ir muotter aioe von Ehingen gewesen 
were, haimsuochen und urlob von ir nemen wellt; als er och 
delte. Darnach ritte er mit den gedachten seinen sünen uff die 
alt statt ob Ehingen am Necker gelegen, in der selbigen pfarr- 
kirchen er gedöfll worden war, und liesz im och da ain loblich 
ampt singen. Da dannen ritt er sampt sinen sünen zuo Killperg, 
zuo nechst an sim schlosz vir und in dasz Kartüsser kloster, zum 
Gietelstain genant. Er keret nit in sein schlosz Kilperg, dasz 
sich die sün verwunderten; kam och sein leben lang nimer mer darin. 

Item, als er nun in dasKarlüsser kloster zum Gietelstain kumen 
was (hette vorhin sein wonung bestellt und vir sich und ain diener 
sin aigen gemechlin, stüblin und kemerlin), also verfercket er die. 
fier sün ab , und gab inen gar guote vernünfflige underwysung, 
wie (sie) sich gegen gott, dem allmechtigen , und gegen der weit 
in allem irm thon und Ion halten sollten. 

Item, also belibe er bisz in seinen dod by dem 3 ) seligen vettern. 
Er asz nimermer kain flaisch, und mit grossem flysz, ernst und 
andacht so gieng er tag und nacht zuo kirchen zuo allen Zeiten 4 ), 
die dan gesungen und gelesen wurden; und wie wol er dasz 
ilaid des ordens nit antruog , so verglycht er sich dannocht in 
allen dingen aim gaistlichen Karteüser, wie dan sölliches nach 
sinem dod von dem vettern gloplich mer gesagt und geoffenbart 
ward, dan by seinem leben. 

Item, er begert an sine sün , dasz sie in allem irm anligen 
sin trüwen rat nit verschmähen und den by im suochen wellten ; 
dasz sie auch die wyl, und er lept, mit höchstem flysz tetten; welche 
reth inen allen trostlich und zuo vil maln wol herschussen 8 ). 

Item, wie wol er nun under den allen her Jörgen virbindig 6 ) 

1) nicht ferne. — 2) Blutsverwandte. — 3) hier, wie weiter unten, 
ist wohl „den" zu lesen, wie auch der Druck hat. — 4) Zeiten: die in 
den Klöstern üblichen Gebete, die Tagszeiten, Horae. — 5) erspriesslich 
waren, von „erschiezen." — 6) ausbündig, vgl. Schindlers bayer. Wörter- 
buch I , 181. 

lieb hette, kam her Jörg offt zuo im; und als die zyt sins absterben- 
jetz kumen war 1 ), verviegte sich her Jorg zuo im; und als er im, als 
ahn sterbenden man und seinem vatter, flysziglich mit dienstparkai! 
bywonet, sagt der vatter uff ain mal, als er bald sterben sollt, zuo 
im: „Lieber sun, her Jörg, ir habend grosz mie und arbait mit mir, 
und darum bedurend ir mich." Darauff sagt her Jörg : „Lieber vatter, 
dasz solt ich billich thon; darum sollt ir uch nit bekümern." Also 
sagt der vatter: „Lieber sun, ich vergünd uch och der erren wol, 
dasz ir by ewers vatters dod syen. Nun ist die zyt meins Sterbens 
hie; ich habe allwegen gott den herren gebetten, so ver esz mir 
nutz und guot were zuo seligkait und sein göttlicher will, dasz er 
mir dann so vil jar und tag verlyhen wollt, als lang dan sanctus 
Johannes, der hailig Apostel und evangelista, gelept halt in disem 
zyt. Sollichesz hatt gott der herr an mir herfillet. Ich bin auch 
berait, jetz mit gantzen fröden zuo sterben, und mich zuo schaiden 
von disem zeit." Und fieng also an zuo sterben, zündet usz wie 
ain Hecht 2 ). Nun hette er also geordnet, do er dahin kumen war, dasz 
der antritt oder schemel vor seinem bett war sein bar; darinnlag ain 
duoch, darin er geschlagen und genet werden sollt; darzuo die 
kertzen und liechter, so by der bar gebrant werden sollten; und so 
er dan mit dod abgieng, dasz sein lyb gen Entringen gefiert und 
begraben werden sollt, do er im selbs ain begrept 8 ) vor langem 
herweit und machen lassen hette. Also ward sin lyb dahin gefiert, 
loblich und erlich begraben und zuo der erden bestätt, Anno 
MCCCCLXVII uff sant Gallen tag. Gott der allmechtig welle im und 
allen glöbigen seien gnedig und bannhertzig sin! 

1) herannahte. — 2) löschte aus wie ein Licht. — 3) ein Grabmal. 

ICH J(ERG VON EHINGEN, RITTER, bin in meiner ju- 
gend geschickt worden, als ain knab, an hoff gen Yszpruck. Da zuo 
mal hielte hoff da selbst ain junger fürst von österrych, hertzog 
Sigmundt genant; hett ain künigin von Schotland zuo ellichem gemahel. 
Also ward ich geordnet, der künigin zuo dienen. Als ich ain zeit ir 
gedient, ward ich gedachter künigin virschnider und dischdiener. 
Und aber als ich aufTwuochs zuo den manbaren jaren, und meiner 
sterkin befand 1 ), beduchte mich mir basz anzuostend, zuo ainem 
arbätsamen fürsten zuo kumen, mich in ritterlichen handlungen zuo 
gebrochen, und alle ritterspil zuo lernen, dann also in der ruow 
und wollust 2 ) zuo Yszpruck zu verligen 3 ). Nun war aber zuo denen 
zyten hertzog Albrechten von österrych, des römischen kaiser 
Friderichs bruoder , heruff von österland in Schwaben und hoch- 
deutsche landt kumen. Zuo dem halft" mir mein vatter selig mit 
dryen pf erden. Der selbig hertzog Albrecht hett nun vil treffellchei 
lewt, und hielt kostlichen, fürstlichen, ja wol küniglichen hoff. Als 
ich nun ettlich zeit an sollichem hoff gewesen , begäbe sich auf ain 
zeit, das hertzog Sigmundt von österrych herusz zuo hertzog 
Albrechten kumen sollt. Die wyl ich nun also zuo Yszbruck abge- 
schaiden, mich by ainem andern fürsten ettwas wyter verdient zuo 
machen, und aber noch zuo der selbigen zyt nit mer dan ain 
schlechter*) mitreutter, wie ain anderer edelman, gehalten war, hette 
ich ain grosse sorg, by meinem vorigen fürsten hertzog Sigmunden 
und seinem hoffgesind verklaint zuo werden, und uff das fragt 
ich mein vatter seligen, als ain herfarnen hoffman, wie ich mich 
selbs bei dem fürsten und am hoff hinfürbringen möehte, dan es 
waren so vil und manigerlay lüten usz vil landen an dem hoff, 

1) meiner Kraft bewusst ward. — 2) Vergnügungen, Ergötzlichkeiten. 
— 3) „sich verligen" heisst in der alten Sprache: in schimpflicher Untha- 
tigkcit , ohne rittermassige Thätigkeit leben. — 4) gewöhnlicher. 

das der leüt wenig geacht warde. So bald ich also mit im geredt, 
möcht ers wol wyter verston, und beduchte mich, er hette ein 
sunder wolgefallen darab ; bedacht sich ain klain wyl , und sagt 
also zuo mir: „Lieber sun, du bist stark und recht geschaffen 
gnuog, alles dasz zu thuon, das ainem jungen rittermessigen 
man zuostaat. Ich verstand auch an deiner red, das du sollich 
ding gern thon und darnach Stetten 1 ) wilt. Nun muosz ain jedes 
ding ain anfang haben : wa du möchtest ein ampt, wie klain das 
wer, doch nach 2 ) bey des fürsten perschonen, haben und über- 
kumen, wer guot. Also möchtest du mit fuogen dem selbigen 
ampt flyssig uszwarten, und dich desz basz von vil unnützer 
geselschafft endthalten ; aber dannoch darnebend dich allwegen 
von erlichen leüten und g eselschafften nit ziehen, dan ain jung 
man durch die ding virnem und verdiendt wirdet." Uff das fragt 
ich wyter mein vatter seligen, wie ich doch zuo herlangen ains 
sollichen stand mich schicken mieste. Bedacht er sich aber s ) 
ain kluine wyl, sagt: „Du bist ettwas mit ainer klainen ungnad 
zuo Yszbruck abgeschaiden ; dan die jungen fürsten sind gemainlich 
verwendt*), ain jeder habe den fürstlichsten stand, und sey aller 
weit geschicklichkait bey im an sim hoff. Darumb so sollt du als 
ain junger hoffman ain solche red mit dem fürsten hertzog Al- 
brechten thon, och zuo den zeiten, so du erkennen magst, das 
er frölich und nit betriebt ist: „Gnediger fürst, ich bin vor ettli- 
cher zyt an ewer fürstlichen gnaden hoff gnedig angenomen 
worden, und von mim gnedigen hern, hertzog Sigmunden, och 
seiner gnedigen gemahel, da ich dan von jugend gediendt, kumen, 
der zuoversicht, zuo vorderst gnedigen willen by E. F. gnaden 
zuo herlangen und was aim jungen rittersman zuo stönde , an 
E. gnaden hoff zuo lernen. Nun vernim ich, wie mein gnediger 
her, hertzog Sigmund, bald zuo E. F. gnaden kumen werde. Sollt 
mich dan sin gnaden sehen, das ich noch kain ampt, och so 
klain, by E. F. gnaden noch zur zeit verdient were, möchte 
mich gegen sin gnaden gantz verklainen, das ich dan gegen sinen 
gnaden und seiner gnaden hoffgesind nit klain schäm tragen 
würde. Bitt heruff E. F. gnaden, mir als ain jungen ettwas 
ampts, doch nach by ewer gnedigen perschon, gnedig zuozestellen; 

1) darinn auedauern. — 2) nahe. — 3) wiederum. — 4) pnet. von 
„verwtenen" : im Glauben sein. 



Digitized by Google 



9 

will ich mich in sollichem gantz nach E. F. gnaden gefallen 
halten." 

Also schied ich von meim vatter seligen ab , und mit son- 
dern! vleisz und uffmerkung verfast 1 ) ich mich söllicher under- 
wysung. Und uff ain zeit ward ich also, wie obgeschriben Staat, 
mit dem fürsten reden. Der fürst begund senfftmiethenglich mich 
ansehen, lachet und sagt also mit ainer kurtzen, schnellen red 
und einem gewonlichcn Sprichwort: „Gols hingender gans, das 
soll sein!" Und ruofft ainem edelman, der seiner kemerling 
ainer war, und sagt: „Gang hin, bring die Schlüssel zuo meinen 
gemachen, und gib sie dem von Ehingen." Das geschah, und 
ward also von sin gnaden zuo andern herrn und edlen in seiner 
gnaden kamer angenommen. Als nun mein her, hertzog Sigmund, 
kam, nam ich vil Schlüssel zuo mir, und wartet gantz flyssiglich, 
als ain kamerer, ufT mein gnedigen hern, hertzog Albrechtcn. 
Darumb ward ich von hertzog Sigmunden und seiner gnaden hoff- 
gesind desz basz verdiendt angesehen. Und so mein gnediger 
her, hertzog Albrecht, in seiner gnaden gemach allein (war), und 
mich sin gnaden also sah herfür brechen, des raoeht sin gnaden 
gar wol lachen, und mit mir und andern, die by sin gnaden waren, 
deshalb lechterliche 2 ) hoffwort und schwenk ieben*). Also gab und 
nam ichs mit sin gnaden und denen so sin gnaden angenomen 
waren, wie sich dan ainem jungen hoffman zuo thuon wol anstät. 
Aber nach disen dingen rieht ich mich also in by sein gnaden, 
dasz ich der virnemst under seiner gnaden kamerern ward. 

In dem jar begäbe sich, dasz küng Lassly 4 ), der dan och 
ain fürst von Üsterrych und darzuo ain küng zuo Ungern und zuo 
Böhem war, sich zuo Brag zuo ainem küng zuo Böhem krenen 
lassen wollt. Also rüst sich mein gnediger her, hertzog Albrecht, 
mit 500 pferden, gerüsten ; und margraff Albrecht von Brandenburg 
rüst sich, mit mim gnedigen hern zuo ryten, uff 300 gerüster 
pferd. Sollichesz gab ich meim vatter seligen zuo verslen. Die 
weil er nun vernam , wie ich seinem anzögen 5 ) nach gehandelt, 
und och mein anstand 6 ), darab hett er ain sunder wolgefallen, und 
sagt also: „Lieber sun, ich will dich uff disen zug erltch und 
wol uszrüsten, wie dan ainem ritterlichen man wol zimpt; und 

1) bereitete ich mich nach. — 2) spasshafte, Lachen erregende. _ 
3) üben, treiben. — 4) Ladislaus. — 5) Angabe, Rathe. — 6) Amt, Anstellung. 

darump solt du dich in allen ritterlichen Sachen und ritterspillen 
brachen 1 ): und so man dann ritter schlahen und machen würde, 
und ander deins gelychen und höher ann einen , so solt dusi 
och annemen, und mit dir wider zuo iand bringen." Also ward 
ich mit aim gantzen hämisch und kürisz, och mit hengsten, pfer- 
den , knechten , klaidern und anderm , ritterlich und wol uszgerist. 
Der gedacht, mein gnediger her, hett ein sunder gnedig gefallen 
darabe. Sin gnaden hette gar ain wolgeristen zug, von treffeo- 
lichen guoten lüten , und zugen also die baid fürsten mitainanderi 
bisz gen Wien, in österryeh. Da funden sie den küng Lasslay, 
und wurden von im loblich empfangen. Da dannen zugen die 
fürsten mit dem küng, der dan vil mechtiger herren von Ungern, 
von österrych und andern landen, darzuo gehörig, by im hett 
also uf 10,000 pferde, die mit im zuo Brag inritten. Was aber der 
zwischend am hinabziehen, och zuo Wien und von da dann 
bisz gen Brag, ritterspill und grosser, künglicher kostlichait gebruu«» 
warde, nem alles zuo vil zuo schryben. Aber zuo Brag ist deij 
küng Lassla mit vil fürsten und herren, mit 10,000 pferden ingeritten,! 
und zuo küng gekrönt worden, und vil ritter geschlahen von graffei i 
herren und edlen. Aber under mins gnedigen herrn , hertzo | 
Albrechten zug, sind unser 5 zuo ritter geschlagen worden und die 
ritterschaflt angenomen: her Jörg, druchsesz von Waltze 2 ), her Bern 
hart von Bach, her Conrad von Ramstein, her Sigmund von Thun 
und ich, Jörg von Ehingen, ritter. 

Item, es ist ain küngin in einem guldin wagen zuo Brag 
ingefarn. Da sind von hertzog Albrechten züg 4 ritter, in gant- 
zen hämischen verordnet worden, uff den 4 orten 3 ) des wagen zuuj 
gend, den zuo heben ; bin ich Jörg von Ehingen der ain gewesen. 

Item, darnach haben mir all vier in hohen zügen ein kampff- 
stechen gethon; das gieng iber die masz hart zuo. 

Item, nach disen handlungen zugen mein gnediger her und 
der margraff widerump jeder haim, und kamen mir gen Rotten- 
burg am Necker. Da bclibe sin gnaden mit der hoffhaltung ain zyt. 

Zuo den zyten, als mein vatter selig vernam die zuokunfft 4 ) 
meins gnedigen hern, verviegt er sich gen Rottenburg; und als 
dasz inryten geschah, och ain jeder in sein herberg rait, kam 

1) umthan, hcrvorthun. - 2) d. i. Wnldsee. — 3) Enden, Ecken. 
- 4) Ankunft. 

er zuo mir, hiesz mich gottwillkumen sein, und wünschet mir 
gelück in mein ritterschafft. Er befalh mir och, wansz iber ettlich 
tag würde, sollt ich mich zuo im gen Kilperg verfliegen, wellt 
er wyter mit mir handien. Nun nach den selbigen tagen kam ich 
gen Kilperg. Da berüfft er mich in sin stüblin, dasz noch uff dem 
Kor stat, tette ain schöne, lange red mit mir, wasz die ritterschafft 
i ?r, wie ich mich och halten sollt; und schänket mir 400 gülden 
i . die ritterschafft, die er dan by im verdegt in aim beckitt 1 ) sten 
lette. Darbey rett er, das sin will nit wer, dasz ich also nach 
ser zyt die ritterschafft in disen landen in der ruow an der fursten 
löff und in herbergen also da hinden nidersitzen 2 ) (söllt); aber esz 
vürde uff den künftigen frieling ain treffenlicher zug von den sant 
lohansern hern gen Kodisz geschehen, usz ursach, dasz der 
Irosz dürkisch kaiser understeen wellt, sich mit grosser macht 
Iff land und wasser darfür mit sim leger zuo schlahen, der mainung, 
kodisz zuo herobern. Zuo sollicher raisz sollt ich mich als ain 
lewer ritter och rüsten und also schicken, uff den künffligen frieling 
nit den Rodissern hinein gen Kodisz zuo ziehen ; und so dann 
Üe selbig raisz ain end nem (wa mir dan gott, der herr, so vil 
fcbens verlühe), so sollt ich vir in zum haiigen grab Kristi und 
lern haiigen land ziehen; dann wiewol er all sein tag ain grosse 
»egirde gehapt hette, die hailigen stett und land zuo suochen, dasz 
lann sinthalb 3 ) usz vil grossen, tapffern 4 ) Ursachen nie hette 
pügen gesin, wie er dann vor 5 ) mehrmaln mir gesagt, so wer im 
Hoch ein fröd, dasz ich die selbigen hailigen land und stött suochen 
bnd dahin ziehen söllt, darzuo er mich dann uszrüsten wollt nach 
feinem vermügen. Dise red nam ich also mit fröden von im an, 
und gab im mein willen zuo erkennen, dasz selbs mein will und 
gemiet nit anders stönde , dan [nach und nach] der ritterschafft 
mit allem ernst nach zuo ziehen. Ich wollt mich och vornen zuo 
mit aller handlung bey meinem gnedigcn herren und sunst darzuo 
schicken 6 ), allesz mit seinem rath. Also warrend mier uff den 
vergangen zug gen Österrych und Behem ettlich hengst und pferd 
schadhafft worden. Die selbigen und andere meine pferd ward 
ich by mim gnedigen herren und sunst am hoff wol mier zuo 

1) Becken. — 2) in Unthätigkeit Böhringen; vgl. verligen, Seite 7. 
- 3) seinerseits. — 4) gewichtigen. — 5) froher. — 6) daraof vor- 
bereiten. 



Digitized by Google 



12 

nutz an *). Ich zöcht *) och meinem gnedigen hern sollich min 
virnemen s ) an, daran dan sin gnaden ain gnedigs wolgefallen 
nett. Doch behielt ich mir allwegen mein anstand by sin fürst- 
lichen gnaden vor. Das sagt mir och sein gnaden zuo und her- 
laupt mir gnediglich. Nam ich urlob von mim vatter seligen, der 
mier dan under anderm sagt, ich solt im sant Johansen, den heiligen 
apostel und evangelisten, zuo aim pfand und gysel geben, das ich wider 
kumen würd. Das war allweg sein gewonhait, wan ich von im zoch. 
Also uff den selbigen frieling zoch ich allain uff mein aigen kosten mit 
den cumittern sant Johans ordens *) usz, uff Fenedig zuo, und wollt 
kainer von mins gnedigen hern hoffsöllich raisz mit mir ziehen. Esz 
zoch och sunst kain her oder edelman usz hochdeütschen landen 
hinin; das mir darnach gegen dem hochmäster zuo gnaden und 
guotem kam. Aber usz Frankenrych und Ischpanien zugen ettlich 
ritterlich lyt von adel och hinein. Mir zugen nach der uffart 
zuo Venedig ausz ; und begegnet uns mancher handel , er und 
mir 8 ) gen Rodisz kamen , dasz ich aliesz ump kürtze under- 
lasz. Aber da mir gen Rodisz kamen, ward ich sunderiich von 
dem hochmaister gnedig und wol empfangen; dann die herren 
des ordens, mit den ich hinein gefaren , hetten sin gnaden gesagt, 
warump und welcher gestalt ich da hin kumen were. Aber der 
hochmäster war deglichen in grosser rüstung, dan im vil und 
mangerlay Warnungen kamen. Dasz verlengte sich nun ettlich 
zyt. In den dingen begaben sich manger handel uff wasser 
und uff land, dasz wir uns mit dem krieg iebetten gegen den 
Türken. Darzuo ich mich dann allwegen bey den kapitaniern 
zuo sollichen ritterlichen handlungen mit höchstem fleysz 
schicken dette, dan ich endtlich darumb dahin kumen war. Nun 
Verzügen 6 ) die Türken so lang mit irem herzug, dasz in den zyten 
der türkisch kaiser starb, und dise belegerung von den Türken nit 
virgieng 7 ), wie wol der hochmaister und menglicher von den kristen 
sich nit anders versachen, dan die belegerung der Türken sollt vir- 
gang gewunnen haben. Also nach disen dingen, als ich by 1 1 mona- 
ten zuo Rodisz und darump 8 ) uff dem mer gelegen, herlopt mir 
der hochmäster, und sagt mir gnedigen dank. Er verert 9 ) mich 

1) entausserte, verkaufte ich vortheilhaft. — 2) zeigte. — 3) Absicht, 
Entschluss. — 4) Johanniter- Commenthuren. — 5) bevor wir. — 6) säum- 
ten. — 7) nicht statt fand. — 8) dort herum, in der Umgegend. — 9) beschenkte. 

och mit erlichen gabungen, sunder mit ettlichen hailtumen 1 ); darun- 
dcr dan ain dorn von der krön Kriste des herren war. Söllich hältum 
und vererung liesz ich zuo Rodisz, und nam virdernusz 2 ) von dem 
hochmaister an den künig von Zypern, der mainung, so ich an der 
widerfart s ) von dem hailigen land wer, in Zypern zuo varn, als och 
nachmals geschah. Und als ich aber vernomen, dasz zuo BaruUo, 
der hailige 4 ) ritter sant Jörg den gryssenlichen wurm 8 ) überwunden, 
och den selbigen küng, sin wyb und dochter und das gantz land 
zum kristenlichen glauben gebracht, ward ich sunderlich bewegt, 
dahin zuo vorderist zuo ziehen. Also kam ich gen Barrutto, und 
suocht daselbst die slett und kirchen, do sollich wunderzaichen ge- 
schehen seind. 

Da dannen zoch ich mit gelait über land uff acht tagräsz, 
und kam in ettlich grosz stett, mit namen Tiro, Saffedo und 
Appollosso. Darnach gen Nassareth; dannen gen Jerusalem; und 
zoch also vir dasz gallileisch meer, dan *) dasz land haist Gallilea. 
Als ich nun die hailigen stett gesuocht und den mertail durch- 
gangen und 15 tag zuo Jerusalem und darinn beliben war, stand 
mein gemiet 7 ), wyter zuo sant Catherina und gen Baballonia zuo 
ziehen, und gesellt mich zuo ettlichen kaufflüten und barfüsser- 
münchen. Och iberkam ich gar ain erlichen walbruoder; *) der 
war ain geschickt man, und genant der Münch von Basel. Der war 
nun och der mainung, zuo sant Catrina mit mier zuo ziehen. Wir 
zugen also mit gelätt und kamen bisz gen Damaschgo. Da solten 
ettlich bilger mer mit uns zogen sin, wie mir dan durch die koff- 
leüt und Barfusser anzogen 9 ) hätten. Dise statt Damaschgo ist grosz 
und wolgebawen. Darinn ward uns gezögt dasz hus, da der hailig 
apostel Paulus inn gewesen war, und sunst vil ander stett, geschien- 
ten der hailigen und propheten. Als mir nun ettlich tag zu Da- 
maschgo waren, und uns uff die wyt raisz zuo sant Catherina rüsten 
wollten, wurden ich und mein gesell gefangen und hart gehalten, 
und doch uff dasz letzst wurden mir ledig. Es kostet uns wol 30 
docaten. Also ward unser raisz wendig 10 ), dann mir mochten vor 
den haiden und Araben nit verner kumen. Mir zugen uff Alexandria 

1) heiligen Reliquien. — 2) Schutxbricfe. — 3) auf der Rückreise. — 
4) in der Handschrift steht: hailligen. — 5) den fürchterlichen Drachen. 
— 6) woher. — 7) war mein Hera und Sinn darauf gerichtet. — 8) Reisege- 
fährten. - 9) erfahren. - 10) rückgängig. 

zuo; do die hailig junkfraw sant Caterin gemartert worden, ist 
ain port des mers 1 ) und wirdet treffenlich von dem soldan ver- 
tuet 2 ) mit vil soldnern und mamalucken. Da selbst flüst och der 
grosz flusz Nillusz, der vir Babilonia und durch Egipta lofft, in dasz 
meer. Als mir nun schiffung gehaben mochten, 3 ) fuoren mir in das 
küngrych Zypern ; und aber er mier dahin kamen , starb mir mein 
gesell, der von geschlecht ein Münich von Basel war. Der ward 
von der galeen*) ins mer geworffen; ab sollichem tod ich gantz 
beschwert 5 ) ward. Gott well siner sei gnedig und barmhertzig sin ! 

Also für ich vir 6 ) uff Zypern, des küngs hoff, och sin küng- 
rych zu erlernen. 7 ) Zuo den selbigen zyten regiert küng Philippus. 
Also zoch ich mit ettlichen venedischen kofflüten uff Zypern, der 
mainung, da dannen ziehen; und kam in das küngrych Zypern, 
in die hauptstatt wider gen Rodisz 6 ). Also zogte ich dem küng 
die fürdernusz von dem hochmaister, und ward gantz gnedig und 
wol von dem küng gehalten. Er liesz mich füern, sin küngrych 
zuo besichtigen, und begapt mich mit seiner künglichen geselschafft, 
und schied also von dem küng wider gen Rodisz zuo. Da ich 
nun da hin kam, ward ich gantz gnedig von dem hochmaister 
empfangen und gehallen ; aber ich ward ettwas krank, und muost 
ettlich wochen da still ligen; schickt mir sin gnaden artzet und 
was mir not war, bisz ich wol wider auff kam. Da zoch ich wider 
hinweg, uff Fenedig, und da dannen in mein vatterland. Als ich 
nun an haimsch in mins vatters schlosz Killperg zuo im kam, 
ward ich von im frölich und wol empfangen. Ich bracht im och 
das hailtum in sin kapell, darab er ain sunder grosse frödhette; 
und belib also ettlich tag zuo Killperg, und liesz mich, und 
ettlich diener zuo mier, beklaiden. Das ist geschehen in dem 
jar MCCCCLIIII. 

Und zuo der zeyt war mein gnediger her, hertzog Albrecht, 
mit seiner hoffhaltung zuo Roltenburg am Necker. Also kam ich 
wider zuo sin gnaden, und ward gantz gnedig und wol empfan- 
gen, och von dem gantzen hoffgesünd und aller herschafft und 

1) ein Seehafen. — 2) behütet, bewacht. — 3) Sobald wir Schiffgele- 
genheit fanden. — 4) galee, Galeere. — 5) betrübt. — 6) vorwärts nach 
— 7) kennen xa lernen. — 8) „wider gen Rodisz" ist hier wohl zu strei- 
chen und „Nicosia" dafür zu setzen, die im nördlichen Theile der Insel 
gelegene Hauptstadt von Zypern. 

ritterßchaffl wol gehalten. Sin gnaden schankt mir och die fürst- 
lich geselschafft des Salamanders, und uff das belibe ich ain 
gantz jar by sin gnaden am hoff, und stand doch mein gemiet, 
die ritterschafft wyter zuo herhollen. Ich ward och von dem fursten 
vir all ander herren und edel wolgehalten, und sin oberster 
kamerer. In dem jar begab es sich zuo vil malen, das sin 
gnaden allerlay frag und red mit mir hette, von meiner meer- 
vart; darbey ich dan offt sin gnaden anzögt, daz mein gemiet 
nit anders stönd, dann so bald ich vernemen möcht, (dasz) ain 
erliche rittervart sin würde, wellt ich mit seiner gnaden virder- 
nusz mich wider herheben, und den handlungen nach ziehen; 
wellt mich och dermasz halten, das es sin gnaden loblich sin 
würde. Darab hett sin gnaden ain gefallen. Und in den zyten 
begäbe sich kain handlung oder kriegisch uffruor by kainem küng 
oder fürsten, so wyt ich dann mein herfarung f ) haben mocht. 
Esz war och guoter frid in allen rychen der kristenhait. Also 
ward ich gedenken, das mier nit nutz wer, mein zyt also zuo 
verlieren und still zuo ligen; dan min gnediger her hett der 
zyt och kain sundere handlung, dann dasz sin sin gnaden zu 
Rottenburg, och zuo Fryburg an seinem hoff, mit rennen, stechen, 
dantzen und der glych, och sunst ander iebung, in frölichait 
Volbringen liesz; darzuo ich dann och mein best dett, und gar 
emsiglich an sollicher arbät war. Dann mein valter selig sagt 
allwegen: miessig gon were jungen und alten ein grosz laster. 
leb vermaint och durch sollich mein iebung in ain geschicklichait 
zuo kumen, die mir zuo meinen ritterlichen virnemen wol kumen 
und gantz dienstlich sin würde ; und gedacht mir, ich wollt under- 
sten in die treffenlichsten küngrych der kristenhait ziehen, und 
so lang von aim rych in daz ander, bisz ich zuo ernstlichen 
grossen Sachen und handlungen kumen möcht. Nun war der 
zyt ain junger starker edelman by mim gnedigen hern am hoff, 
mit namen Jörg von Ramsyden. Der war usz dem Saltzburger 
gebürg; da hett er sine schlosz und güeter. Der selbig schluog 
sich sunderlich all zyt zuo mir, und bat mich, so ich in fremde 
land ziehen 2 ), dasz ich dan in mit mir ziehen lassen wellt. Also 
herfand ich in ains redlichen, erlichen gemiets; er war och gerad 
und stark von lyb ; darzuo rych und mechtig an guot. Darumb 
1) Kunde, Nachricht. — 2) hier ist „würde** zu ergänzen. 



Digitized by Google 



16 



ward ich ain sollich mainung mit im reden, so ver es im gefel- 
lig sein wölt, uff sein bitt und beger, so wellt ich in gern vir 
ain gesellen annemen, und stund mein will, gar bald in die 
küngrych zuo ziehen. Sölich red nam er mit fröden von mir 
an, und sagt, er wollt mich vir sinen vatter haben. Dan nach- 
dem ich mer gesehen und herfarn, bött er mich och, das ich 
in wollt wysen und lernen *) ; darumb wellt er alsz sin vermügen 
darstrecken 2 ). Also verainten wir uns, von kaiserlicher maje- 
stat, auch von küng Lasslo und von unserm gnedigen herrn fur- 
dernusz zuo nemen an dise nachfolgend küng und och an ander 
kristenlich küng und groszmechtig fürsten, ob esz sich begebe, 
das nit sunder handlung und geschefft by den benanten küngen 
sin wurden, dasz mier danoch zuo andern küngen und fürsten 
ziehen mochten. Mir begerten solliches an unsern gnedigen 
hern; sagt uns sin gnaden och darzuo in gnaden virdernusz 
zuo thon; und nach dem sin gnaden och ain sunder lob und 
ruom darinn haben wollt, die weyl mir von siner gnaden hoff 
und dem hochloblichen hausz österrych kamen, schickt sin gnaden 
selbs zuo kaiserlicher majestat und zuo küng Lassion, uns umb 
virschrifft 3 ) und virdernusz, darzuo uns sin gnaden och zuo stallt 
die alle zum besten au den küng von Frankenrych, an den 
küng von Portigall, der dan der kaiserin bruoder war, an den küng 
von Ischpanien, an den küng von Engelland, und sunst ain gemaine 
virdernusz an all cristenlich küng und fürsten in ainer gemain*). 
Sölliche wurden uns zuo gestellt. Darzuo min gnediger her uns 
zuo ordnett ain herfarnen herolt, der vil sprachen reden kundt, und 
vercket 5 ) uns gantz gnedig abe. Also hetten mir bäd 8 pferd, dar- 
zuo den herolt und aiu sackman oder trosser 6 ), der unser kläder 
fierte, daz mier 10 pferd hetten. Und zugen den nechsten zuo dem 
küng von Frankenrych, küng Karolus genant. Als wier nun an des 
künges hoff kamen, geschah uns vil eer von den frantzösischen 
herren und hoffgesünd; und uff die virdernusz, so mier dem 
küng virbrachten, wurden mier gantz erlich und wol von dem 
küng gehalten. 

Esz war aber kain sunderlich ritterlich iebung an seinem hoff, 

1) lernen für Ichren, wie es noch jetzt in Schwaben gebräuchlich ist. 

— 2) All sein Geld und Out daran setzen. — 3) Empfehlungsschreiben. 

— 4) insgemein. — 5) fertigte. — 6) Trossknecht. Sackmann heisst 

♦ 

dann er war ain ernstlicher köng von guotem alter 1 ). Als wir nuu 
by 6 wochen dem küniglichen hoff angehenkt, kam ain treffenlich 
boUschafft von dem köog von Iscbpanien , der dan dem küng zuo 
erkennen gäbe, daz sin küng ain grosse herfart wider den haiden- 
küng von Granaten thon wellt, dann der selbig haidiseh küng , mit 
hilff des küngs von Tunisz und anderer haidischer küng in Affrica, 
zuo vil mallen dem gantzen Ischpanien schwerlich überzogen wer; 
zuo besorgen, wa esz nit virkumen 3 ) würde, gar bald aber beschehen 
möcht; zuo gott verhoffen, durch sollich sins küng virnemen darvor 
zuo sind 3 ) und sim küngrych und der kristenhait des orts 4 ) ain grossen 
nutz zuo schaffen 5 und begert, das der küng in gantz Frankenrych 
wellt solich kristenlich virnemen sins küngs verkünden lassen, ob 
ettliche ritterliche lüt bewegt würden, och zuo ziehen, und den sel- 
bigen solliches och verwilligen, dasz dann der küng von Frankenrych 
nach sinerbeger alles verschüeff 5 ) zuo geschehen. Uff das gaben 
mir dem küng zuo erkennen, dasz mir begirig weren, söllich raisz 
och helffen zuo Volbringen, mit un(der)deniger bitt, uns gnedig dar- 
zuo beholffen zuo sin. Sölich unser virnemen hört der küng gern, 
und verket uns loblich ab. Er schankt jedem ain schön gantz har- 
nisch und ain hengst, darzuo drew hundert krönen, und gäbe uns 
darzuo virdernusz an küng von Ischpanien, och durch gantz Franken- 
rych, dasz man uns erlich und wol halten (solt) ; und zugen durch 
Frankenrych und durch Armennjeka vir Tollossa, bisz in das küngrych 
von Nafferra, und zugen uff die hoptstatt des selbigen küngrych, die 
haist Pampallion 6 ). Als mir nun durch Frankenrych zugen, betten 
mier vernomen, das der küng von Zezublia *) sin hoff hielt zuo Ann- 
schier 8 ) in Frankenrych. Da zugen mir hin, dann esz uns nit wyt 
um was, und war unser mainung, so mier doch sunst zuo zeyten 
unsere hengst und pferd sten und ruowen lassen, wollten mir ettlich 
wochen by dem gedachten küng still ligen. Der selbig küng hiesz 
Rainhart, und hett vil güetcr, stett und schlosz in Frankenrych ligen. 
Also kamen mir an des küng Raünhart von Zezillien hoff gen Ann- 
schier, und wurden gantz gnedig und wol gehalten, wurden och von 
dem küng verert. 

übrigens in der altern Sprache auch Räuber. S. Schmeller B. W. 3, 196. 
— l)Von anderer Hand aus „eltern u gebessert. — 2) verhindert. — 3) zu 
verhüten, abzuwenden. — 4) zu diesem Ende, deshalb. — 5) verordnete, 
befahl, dass es geschah. — 6) Pampelona. — 7) Sicilien. — 8) Angers. 
Qeorg von Ehingen. 2 

Und schieden also nach ettlichen wochen hinweg. Als mir 
nun, wie vor gesagt, durch Frankenrych hinein bisz gen Pampillion 
ins küngrych von Nafferra kamen, vernamen mir, das der zug in 
Granata wendig wer; wurden mir zuo rat, an des küng von Nafferra 
hoff zu o ziehen, uns ain zyt da enthalten '), des landes ain wening 
gewunen 2 ), und dan da dannen in Portugal zuo ziehen. Und kamen 
also an des küng von Nafferra hoff. Der selbig küng hiesz Johann. Da 
beliben mir uff 3 ) zwen monat. Der küng hielt uns wol und liesz vil 
kurtzwyl mit jagen, dantzen, banketen und andern fröden machen. 

In den dingen hörten mir an dem hoff, wie der küng von Por- 
tugall vil krieg uff land und wasser mit den haiden usz Affrica hette, 
und sunderlich mit dem haidischen küng von Fessa 4 ); dan der küng 
von Portugal hette im vor ettlichen jaren ein grosse statt, jennem 
mers 8 ) in Affrica gelegen, abgewunnen, mit namen Septta. Also 
wurden mir zuo rat, uns dester förderlicher in Portigal zuo thon 6 ); 
hatten den küng ump herlopnusz, dasz uns dann gnedig geben, und 
wurden erlich abgefercket, mit gehäsz 7 ), dasz in sinem küngrych 
uns alle eer geschehen sollt. 

Und mir zugen durch das küngrych Ischpanien durch ettlich 
groszstett, Burschosz 8 ) und ander, bisz zuo sant Jacoben 9 ). Mir 
deten och ettlich der grösten hengst von uns, dan der weg ist war- 
lich gantz verr. Mir waren och des willes, an dem port des mers, 
Lagrurige genant, dasz die puren oder Jacobbrieder in unsern landen 
„zum vinstern stern" nennend, uff zuo sitzen; als och geschah. Mir 
sassen zuo schiff und fuoren uff dem mer, bisz ins küngrych Porten- 
gall. Den weg zalt man 100 und 20 myl uff wasser, und kamen gen 
Lissibanna in die statt. Ist die hoptstalt des küng von Portigall. 
Mier Hessen uns by dem küng anzögen 10 ). Also bald er vernam, dasz 
mir vom kaiser und dem husz üsterrych komen waren, schickt er 
zuo uns an unser herberg, liesz uns sagen, er hett unser zuokunfft 
vernomen, und nach dem mir ain verren weg uff land und wasser 
gezogen, sollten wir also ain zyt 11 ) ruowcn und sollten wolleben 12 ), so 
wellt er uns gar bald odigentz 1 ■) geben. Es ward och in der herberg 

1) aufhalten. — 2) uns an das Land gewöhnen. — 3) fast. — 4) Fez, 
lat. Fessa. — 5) jenseits des Meeres. — 6) uns desto eiliger nach P. in 
begeben. — 7) mit dem Geheiss. — 8) Burgos. — 9) St. Jago di Com- 
postella. — 10) anmelden. — 11) eine Weile. — 12) uns gütlich thuo. — 
13) Audienz. 

befohlen, das man uns wol tretiern ') sollt. Also gar in kurtzen tagen 2 ) 
liesz der küng uns ansagen, gen hoff zuo kumen, darzuo ettlich her- 
ren und edel geordnet waren, uns gen hoff zuo fieren. Als mir nun 
vir den küng kamen , der dan gar herlich in sinem künglichen sal 
mit ettlichen fürsten und markissa, och vil herren und ritterschafft 
versamelt, sprach uns gnedig zuo; und nach dem mir aber die 
sprach nit kunten, detten mir dem küng mit den geberden die refe- 
rentia und eer, wie sich dan dasz wol zimet, und überantwurteten 
den 3 ) fürdernüstbrief; die dan zuo latin, die liesz der küng verlesen 
und darnach durch ainen dollmetschen in niderlendischer brabendi- 
scher sprach mit uns vil und mangerlay reden. Mir liessend och 
dem küng sagen, dasz mir vernomen hetten, daz sin künglich würde*) 
ain treffenlichen krieg wider den haidischen 5 ) küng von Wessa hette; 
da weren wir urbittig ^ , uns och uff land oder wasser in solliem 
krieg zuo thon 7 ). Dasz nam der küng gar gnedig von uns an, und 
liesz uns sagen, er wellt sich unser zuo söllichem krieg wol trösten 8 ), 
und so esz zyt würde, wollte er uns wol bruchen; mir miesten noch 
lenger by im am hoff belyben, mit den herren und edlen bekant 
werden, und des landes ettwasz basz gewunen. Er liesz uns wider 
an die herberg fieren, und befalh den herren und edlen, uns guol 
geselschafft zuo laisten; dasz och also geschah. Uns ward so vil 
ern herzögt, und so vil fröd gemacht, als vor by kainem küng oder 
fürsten ie geschah. Wir wurden och zuo vil mallen in der küngin 
frawen zimer gefiert, und gar schön dantz gehalten ; och zuo dem 
waidwerk ; der glychenmit springen, ringen, werfen, fechten, re[n]nen 
der pferd und genetten 9 ), darzuo mit banketen: vir war, esz was guot 
da sini Der küng war genant Allfonsusz und war ain hüpscher, 
wolgestalter fürst und der allerkristelichst, werlichst und gerechtiste 
küng, den ich ie erkent hab. Er hielt och ain künglichen hoff, hette 
zwen markgraffen und vil graffen, herren und ritterschafft by im, 
und iber die masz ain schön frawen zimer. Mir iebten uns och 

i 

deglichen mit allen ritterspillen, zuo rosz und zuo fuosz, mit jott- 
diern 1 °) und mit battalla 1 *), in gantzen hämischen ; darab dan der küng 

1) tracticrcn. -r 2) bald darauf. — 3) Es ist wohl „im die" zu lesen. 
— 4) S. K. Majestät. — 5) In der Handschrift steht : haidisten. — 6) er- 
bötig, willig. — 7) zu begeben. — 8) er wolle sich auf uns verlassen. — 
9) türkisches Pferd. — 10) wahrscheinlich statt: jostieren, postieren, das 
Kämpfen zweier Ritter mit dem Speere. — 11) Battaille, Kampf in Schaaren. 

2* 

ain sunder gros* fröd und wolgefallen nett. Mein gesell war der 
sterkist man, den stain und die yssinbar 1 ) zuo werften, doch so die 
nit lycht, sunder schwer war; dan er war ein langer starker man, 
und mocht im kainer den schweren stain hinwerffen ; aber mit rin- 

> 

gen och zuo rosz und zuo fuosz. 

In den gantzen hämischen dar in tette ich allen flysz, dann zuo 
den selbigen dingen was ich ettwas gebruchte(r) 2 ), dann min gesell. 
In (dem) küngrych ist ain grosse ritterschafTtund sind adenlich, werlich, 

behend lüt. Esz ist och ain wol berbawen land, und wachsend 

• i • 

darinn die allerbesten, siessisten fruchten von wein, körn, eil, 
zucker, hung, winber, und hatt vi 1 saltz. Mir wurden in dem küng- 
rych wider und vir gefiert, in schön stett, schlösz, klöster; und sun- 
derlich in ain kloster, dasz schönst, so ich ie gesehen hab : sant 
Dominicus orden, dar inn dann die küng von Portigal ir begrepnusz 
haben, und ist das kloster genant „zuo dem stryt"; dan vor langen 
jarn hatt ain küng von Portigall an dem ort ain stryt wider Ischpanien 
gewonnen. In denen zyten kam dem küng ylende bottschafft usz 
Affrica, von dem grannkapytany 3 ) zu Sept 4 ), wie das der hädisch küng 
von Fessa, mit Iii 1 IT anderer küng in Affrica, in grosser rüstung und 
ennberrung 6 ) were, mit ainem grossen folk vir die statt Septt ziehen 
wellte, und understönd die zuo herobern und wider zuo sinen han- 
den zuo bringen. Also wurden mir vir den küng beschickt, liesz 
uns sagen söllich bottschafft. Dam 11 begerten mir, das uns sein 
künglych würde wellte wider die haiden abfertigen, das er och gantz 
gnediglich dette. Der küng gäbe och unser jedem ain starken Jennetta, 
und vir unsere knecht jedem ain ringharnisch , brigenndin genant. 
Alse- ward ain guot folk vom hoff und sunst verordnet, hin zuo lie- 
hen. Als mir nun uff das meer kamen, schifften mir gar bald hiniber 
usz Portengall in Affrica, dann das meer an den orten schmal ist; 
und uff die nacht, als mir gen Septt in die grosse statt kamen, muost 
allesz folk die selbig nacht uff ain grossen blaiz versamelt mit 
hämisch und weren ligen, und kamen die selbig nacht vil kundt- 
schatTtcn, wie die haiden mit grosser macht da her zugen. Aber 
wie wol sie sich all tag mit grossen huffen, och by nacht, vor der 
statt sehen und hören Hessen, war doch das recht her und gewaltig 

1) Eisenstange. — 2) gewandter. — 3) Grandcapitain. — 4) Septa, 
früher auch Cipta geschrieben, die nun spanische Stadt Ceuta, gegenüber von 
Gibraltar. — 5) Empörung. 

tiuff noch nit da. Also am fierdten tag , do dann der oberüst hopt- 
rnan und grankapitany die werren nach nodturfft besetzt *), die quar- 
tier oder fiertail der statt uszgetailt, ward ich von im verordnet ain 
hoptman iber ain quartier und fiertail zuo sind, und wurden mir gar 
geschickt lüt zuo geordnet, dar under dann vil waren, die dasznider- 
ländisch dütsch reden und versten künden. Also ward geordnet, 
dasz ain jeder hoptman und rottmaister ain fenlin mit sinem wapen 
in sin tail der wer uffstecken sollt, dasz ich dann och also zuorich- 
ten und uffstecken liesz. Aber am fierdten tag, wie vor gesagt, be- 
schickt der grankapitanie mich und min gesellen, begert, das mir 
mit im sampt andern verständigen kriegslüten wellten zuo schiff 
sitzen, uff dem mer farn, dasz hädinisch her, dasz dann nach by dem 
mer lag, zuo besehen und zuo überschlahen *). Also fuoren mir mit 
im hinausz und nebten 3 ) uns, so vil mir möchten, der häden her« 
Aber da sahen mir ain söllich unzellich grosz folk zuo rosz und 
zuo fuosz, dasz der kapitany und ander hern sagten , si weren by 
20,000, nit müglich zuo überschlahen. Und ward also darvon gerath- 
schlagt, man solt die zelten, wie vil deren ungefarlich sin möchten, 
überschlahen; darnach möchten die, soder haiden gewonet 4 ) wisten, 
desz 5 ) bessere underrichtung 6 ) geben, wie söllich her zuo überschla- 
gen were. Also ward gemainlich beschlossen und überschlagen uff 
1 0,000 zeit [darnach] und darnach geschetzt vir ain unzalbar volk. Mir 
satzten unser sach dahin, und wann alle häden, die in der gantzen 
weit weren, vir uns zugen, so wellten mir lebendig und dod in der 
statt belyben. Also zugen mir hinein, wider in die statt, und verain- 
ten uns, am morgen gantz frie in den tempel zuo gend, und ain jeder 
sin folk mit im zuo nemen. Dasz ist nun ain schöner grosser häd- 
nischer tempel gewesen, und aber der zyt ain schön kristenlich mün- 
ster. Alda wollten mir dasz hailig, hochwürdig sacrament empfahen, 
als wir och den mertail tetten. Nun ist zuo wissen, dasz Septt ain 
grosse wyte statt ist, und ligend die drew tail der statt gegen dem 
land, und der fiert tail 7 ) gegen dem nie er , und ist mins bedunken» 
grösser dan Köllen; und gegen dem land sind trucken graben; darin 
stond ain hocher zwingelhoff 8 ), mit ettlichen türnen eingetält, unden 
mit schützlöchern 9 ) und oben mit zinnen, und innerhalb wol hinein 

1) die Festungswerke gehörig besetzt hatte. — 2) schäteen. — 3) näher- 
ten. — 4) Gewohnheit. — 5) desto. — 6) Anleitaug. — 7) In der Hand- 
schrift: fierntaill. - 8) das deutsehe Wort für Citadelle. — 9) Schiessscharten. 

gegen der statt ain ringmaur. Also ward der gedacht zwingelhoff 
mit den türnen darinn wol besetzt, und wurden gar vil quartier usz- 
getailt, denn es war ain wytloff 1 ) ding. Darzuo ward der kapitany mit 
aim rasigen zug von ringen pferden 2 ) und ain merkliche zal der gere- 
disten fuoszknecht. 3 ) geschickt, zum stürm zwischen dem zwingelhoff 
und ringmur herum zuo ziehen, und wa es nodt det, ettwan vilzuo ze- 
sprengen und zuo tretten lassen, dasz och nachmals gar wol herschosz. 

Als mir aber, wie oben angezögt, unser vil noch in der kir- 
chen waren, am morgen mit uffgender sun(n)en, gaben die uff den 
hohen türnen waren, krydenn 4 ), dasz die haiden mit aller macht da 
her zugen. Also dratt jedermann an sin were. Da sahen mir die 
haiden iber ain berg, der vor der statt lag, da her ziehen, und war 
der gantz berg bedeckt mit lüten. Mir schussen mit stainbüchsen 
zuo inen ; dasz war der zyt dasz best geschülz. Sie. ruckten gar nach 
herzuo uff den graben, und hetten gar vil schützen mit stehlin bogen, 
mit handtbogen und sunst seltzemen langen armbrosten und yben 8 ). 
Die selbigen schützen, och mit ettlichen stainbüchsen, schussen den 
gantzen tag zuo uns, wa sich jemantz emblöste; und die wyl sie sich 
also mit uns iebten, schluog sich dasz heer nider. Sie betten och 
vil herböcken 6 ) grosz und klain, und gar seltzame herner, und iber 
die massen vil venlin und baner. Also vertriben mir den tag und 
wurden gar vil haiden herschossen, wie wol uns och vil lüt gesche- 
digt; dann die häden detten sich gar nach 7 ) in die graben herzuo. 
Aber die nacht ward noch unriewiger 8 ); dan sie gruoben gar nach 
herzuo, und hetten lange beschlagen höltzer, vil bickelhowen, agsten, 
latternen, setzschilt 9 ) und rundella oder buckler 10 ). 

Als nun der küng von Portengall die schwere belegerung 
vernam, war(t) er selbs mit aller macht uff gen Septt hinein 

1) weitläufiges. — 2) leichten Pferden. Dieser Aasdruck kommt in 
der von Frundsberg Historie öfter vor, und bedeutet Reiter, die wir jetzt 
mit einem, dem Deutschen besonders widerstrebenden, französischen Namen 
chevaux legers, nennen: Schindler, 3, 110. — 3) eine beträchtliche An- 
zahl der behendesten, gewandtesten Fussknechte. — 4) mittelhochdeutsch : 
kride; Schlachtruf, Kriegsgeschrei. — 5) Armbrust und Bögen aus Eiben- 
holz: Schmid, schwäb. Wörterb. 157. — 6) Heerpauken. — 7) drangen gar 
nahe. — 8) unruhiger. — 9) ein grösserer, aus Brettern zusammengefüg- 
ter, mit Eisenblech und Leder überzogener Schild, der wie ein Schanzkorb 
gebraucht ward. Schmid, schw. W. 493. — 10) ein Schild mit einer oder 
mehreren eisernen Buckeln. 

zuo ziehen, der mainung, usz der statt hinausz den haiden in 
irre schantzen und her zuo fallen; dan inen sunst den stryt zuo 
geben 1 ), war im zuo thond nit wol müglich. Do die häden dasz 
vernomen, sturmpten sie uns dry tag nach ain ander, und all 
tag morgens frie angefangen und gesturmpt bisz in die nacht. 
Da war warlich uff bäd syten grosz arbät; und wie wol iber die 
massen vil häden herschossen und herworffen, umb die statt in 
dem graben und an den muren lagen 2 ), begab esz sich dannoch 
zuo yü maln, dasz die kristen von irn werrinen abgetriben 
wurden, wa der kapetany mit dem folk zuo rosz und fuosz, wie 
vor gesagt, nit zuo gesprengt oder getretten , dass unserhalb nit 
wol ergangen were. Als nun die häden die dry tag, wie gehört, 
nach ain ander so ernstlich gestürmt und treffenlich vil lüt ver- 
lorn, dasz dann ain grüsselicher geschmak 3 ) von den dotten war, 
herhuoben sich die häden und zugen hinweg. 

Also machten mir uns uff mit 400 pferden und 1000 zuo 
fuosz, der besten so mir gehaben mochten, und zugen inen nach 
in unsern vortäl. Also zuo vil maln wanten sich ettlich haiden, 
und scharmitzten mit uns so lang, bisz mir ain berg innamen. 
Da hetten die haiden ain andern berg in, und war gar ain schön 
eben tal darzwischen. Als esz nun wol uff den abend ward, kamend 
ettlich der unsern und sagten, esz wer ain mechtiger haid, der 
begerte ains kristen ritters, der sich mit im schlahen sollte, glychen 
platz*) zwischen bäden huffen. Also bat ich den kapitany, dasz er mir 
söllichesz zuo thon vergünden wollt, dan ich war gar wol gerüst, 
und gantz geregnig 5 ) in ringharnisch ; so hette ich och ain starken 
werlichen jennetten, der mir vom küng geschenkt ward. Dasz 
ward mir vom kapetany vergüntt. Also liesz unser kapetany den 
scharmitzern abblasen ; die ruckten all zuo dem huffen. Da macht 
ich ain krütz mit meinem spiesz vir mich, und ruckt allgemach 
von unserm huffen gegen dem häden zuo tal. Da die haiden das 
hersahen, rucktend sie och zuo irem huffen. Also schickt unser 
kapitany ain trump(e)ter gegen der haiden huffen ; der bliesz und 
gab zaichen. Also gar geschwind ruckt ain häden, uff ainem 
schönen barbarieschen pferd 6 ) daher gen tal, der ebne zuo. Da 

1) denn sich mit ihnen auf eine andere Weise in den Kampf einzulas- 
sen. — 2) In der Handschrift: ligen. — 3) Geruch. — 4) in der Mitte. 
— 5) regsam, gewandt. — 6) Berberpferd. 

saumpt ich mich nit lang, und ruckt den nechsten gegen im. 
Der häd warft" sin schilt für sich, und legt sin spiesz uff sin 
arm, und rant gar ernstlich gegen mir här, und schrai mich an. 
Also liesz (ich) och gegen im her gon ; hett min spiesz uff meim 
Schenkel ; und als ich gar nach zuo im kam, warff ich den spiesz 
in dasz gerüst 1 ), und rant im uff sin schilt; und wie wol er mich 
mit sim spiesz in ain flankart oder bantzerermel rantt, gewan 
ich im doch von mim treffen ain sollichen schwank ab, dasz rosz 
und man zur erden fielen. Aber sin spiesz hieng mir in dem 
ringhamisch und irt 2 ) mich, das ich nit so bald darvon ledigen 3 ), 
och von meinem pferd kumen möcht. Er war uff von sinem pferd ; 
ich hett min schwert in miner hand, derglych hett er sin schwert 
och gefast, und tratten gegen einander, und gab jeder dem andern 
ain frefenlichen stich. Der häd hett ain guote brigenden 4 ); wie 
wol ich im nebend den schilt stach, bracht im kain schaden. Sin 
stich mocht mir och nit geschaden. Mir fasten ainander in die 
arm, und arbettend*) so lang, dasz mir bäd zur erden fielen, 
nebend ain ander. Aber der häd war mechtiger stark ; er risz 
sich von mir, und kamen also bäd mit den lyben uffrecht, und 
doch kniend nebend ainander; stiesz ich in mit mi(n)er linken hand 
von mir, das ich mit meim schwert ain stich uff in herholen 6 ) 
möcht, als och geschah. Dan im stosz mit der linken hand 
kam er mit dem Ivb so wyt von mir, dasz ich im ain stich in 
sin angesicht gab ; und wie wol ich den stich nit gar volkumenlich 
gehaben möcht, verwunten 7 ), dasz er hinder sich schwangtt und 
ettwasz geblentt ward. Also gab ich im erst ain rechten stich 
in sin angesicht, und stach in uff die erden nider, und trang also 
uff in, und stach im den hals ab. Also stand ich uff, nam sin 
schwert, und trat zuo meinem pferdt Do stonden bäde pfärd by 
ainander; sie waren den gantzen tag fast gearbät worden, und 
ware(n) gar zem. Do die häden sachen, dasz ich gesigtt, rugkten 
sie mit irrem huffen hinweg. Aber die Portigalläsz und kristen 
ruckten ettlich herzuo, und huwen dem haiden sin haupt ab, namen 
sin spiesz und stackten (esz) daruff, zugen im sin hämisch ab. 

1) Der am Harnisch angebrachte eiserne Haken, zum Einlegen des 
Speeres. — 2) hinderte. — 3) loskommen. — 4) Ringharnisch, sich 
oben Seite 20. — 5) rangen. — 6) aasholen. — 7) verwundete (ich) 
ihn. - 

Er -war köstlich uff dem hädischen sitten *) gar mästerlich und 
gevrapte und geschmückt. Sie namen och sm schilt und pferd, 
und fürten mich zuo dem kapitany, der mich dan iber die masz 
fröwlich mit sin armen nmbfieng. Esz war under dem gantzen 
zug grosse fröd. Esz wurden uff den tag ufif baden syten vil 
lüt und pferd geschedigt, herstochen und herschossen. Der kapi- 
tany verordnen, dasz des haiden hapt, sin pferd, sin schilt und 
schwert vor mir her gefiert werden sollt, und ordnett die treffen- 
lichsten herren, ritter und knecht darzuo. Ich muost neben im 
her ziehen, und die trumeter vor mir. Also fiirtt er mich mit 
aim grossen triumpff durch die grosse statt Sept; das kristen volk 
all esz gar netten ain grosse fröd darab, und geschah mir die 
allergröst er, der ich nit wert war. Gott der allmechtig stritt uff 
die stund vir mich ; dann in grösser not kam ich nie. Der haid 
war ain treffenlich starker man; ich befand och wol, dasz sin 
sterkin die min wyt übertraff. Gott der her sy ewiglich gelopt! 

Der kapitany schrib dem küng dise geschieht, darab der küng 
ain sunder fröd empfieng. Und die wyl kain sorg mer der haiden 
halb war, begert der küng, dasz ich und min gesell wider zuo 
im an sin hoff kumen sollten. Also zugen mir wider iber mer 
gen Port ig all. Mir wurden gar über die massen wol von dem 
küng empfangen. Er schankt mir ain schurren 2 ) voller portin- 
gallischer gülden ; die selben scheürren bab ich mit mir in min 
vatterland gebracht Ich und min gesell lagen 7 monat in der 
statt Sept, er und 9 ) mir wider in Portigall zum küng kamen. In 
der zyt begaben sich vil ritterlicher handlungen in Affrica, da 
dann mein gesell und ich das best detten wider die haiden und 
Muren. Als mir nun ain zyt by dem küng gewesen waren, und 
uns vil er geschehen , mir zugen och zuo des küngs bruoder an 
seinen hoff; der war ain meebtiger fürst, hielt och fürstlichen 
hoff, und war sin nam iffand donn Vernando; und och zuo aim 
alten fürsten, der war ir bäder vatter brüeder, und genant iffand 
don Aweikusz; hielt och ain aigen fürstlichen hoff. By disen 
zwaien fürsten wurden mir gantz über die masz wol gehalten, 
und als wir da dannen wider an künglichen hoff ziehen wollten, 
wurden mir von jedem in sunderhait erlich abgefertigt. 

In den zyten begäbe sich, dasz der küng Hainrich von 
1) nach heidnischer Sitte. — 2) Becher, Pokal. — 3) bevor. 

Georg von Ehingen. 2 

Ischpanien widerump ain grossen zug uff den hädiscben küng von 
Grannatten virgenomen bette, wie dan vor, als wir by dem küng 
von Frankenrych waren, och geschehen sollt sin, dasz aber der 
selbigen zyt durch die pestellentz underwegen belibe. Also hatten 
wir unsern küng von Portigall, uns zuo herloben 1 ); wellten wir, 
wa uns gott leben liesz, wider zuo seiner künglichen würde nach 
söllicher raisz kumen; dasz mir dem küng och also zuo sagten. 2 ) 
Uns ward herlopt: mir zugen in Ischpanien; da wurden mir wol 
empfangen. Mir betten och brieff vom küng von Portigall. Die 
zögten mir dem küng , dar inn er gar bald vernam, in wasz gestalt 
mir kumen waren. Der gedacht küng war in ainer grossen rüstung, 
und wie wol vil geschefft am künglichen hoff, noch dannoch wurden 
uns ritterlich lüt zuo geordnet, die uns gantz guot ge sei schafft 
hielten, und wol trettierten. Esz ward ain grosz folk versamelt 
zuo rosz und zuo fuosz; dan esz kam wäre kuntschafft, das der 
küng von Dunnisz und ander küng in Affrica ain grosz folk zuo 
rosz und zuo fuosz iber mer in Grannata geschickt. Also bracht 
der küng von Ischpanien bisz in die 70,000 guoter strytberrer 3 ) man 
zuosamen , ain sollichen huffen denn kain man von kristenlichem 
folk by denen die do lepten, nit gesehen hette. Esz waren och 
die ritterbrieder von orden sant Jacob mit aim grosse(n) raisigen 
zug bim küng. Die Spanjoll sagten, der orden bette allein 1500 jen- 
netta oder pferd. Also zugen wir mit guoter Ordnung in Granaten, 
dasz küngrich, und wasz von klainen Stetten oder kästelten war, 
die gewunnen mir alle mit gewalt ; dan die haiden detten grosse 
wer, und tröstend 1 ) sich des zuogezogen haidnischen volks, dasz 
dan by ainander zuo Granatten in der grossen statt versamelt lag. 
Darumb muosten mir die stettlin und kastell den mertail stürmen, 
und herschlugen die haiden alle ; die lackaeyen hetten och befelch, 
wyb und kind dod zuo schlagen, dasz och geschah. Also zugen 
mir vir die statt Grannatten , und hetten uns mit allen huffen zum 
stryt geschickt 8 ); dan mir versahen uns, die haiden, so mit grosser 
macht in der statt legen, wurden uns engegen ziehen, als och 
geschah. Sie Hessen uns nit nach zuo der statt kumen; sie zugen 
uns mit grossen huffen endgegen, aber doch (nit) in irm vortäll ; dan 

i) uns xu beurlauben. — 2) In der Handschrift: sagen. — 3) In der 
Handschrift: strytberren. — 4) und verliessen sich auf das zusammenge- 
brachte — 5) bereitet. 

mir warren mit feldgeschütz und sunst basz gerüst, dan sie. Aber 
die verstendigen kriegslüt und kapitanien des küngs wurden ettlich 
verordnet, der haiden huffen genaw zuo besehen, irrer Ordnungen 
war zuo nemen. Also wurden mir bäd, als fremd, uns zuo eeren, 
och zuo inen verordnet. Mir hetten mangen ernstlichen scharmitzell 
mit inen, zwen tag nach ain ander, bisz mir ire huffen über- 
schlügen ; und wurden (inne, dasz) 50,000 haiden, darunder 30,000 
schützen wereu. 

Als mir wider zum gewaltigen huffen kamen, wurden mir 
zum regalbaner geordnet; dasz geschah uns zuo eren. Die haiden 
legerten sich zwischen Granaten, der statt, und uns, in ain fortäll, 
dasz mir mit inen nit stryten künden. Aber ettlich tag lagen wir 
baider syten gegen ainander, und begaben sich tag und nacht vil 
handlung und grosse scharmützell, da gar vil lüt uff bäd syten dod 
beliben. Mir zugen also nebend Grannata durch das küngrych, 
und zersehlaifften, verbranten und schluogen zuo dod, wasz mir 
funden, und sunderlich am abzug Hessen mir nüt uffrecht stan, esz 
ward allesz gewiest l ) ; und lagen also ettlich tag und ain monat im 
küngrych Grannaten. Mein gesell und ich detten das best, wa mir 
mochten, und sunderlich sumpten mir uns mit allen huffen vorainer 
klainen statt; die war wol befestigt und mit werlichem volk besetzt; 
die heroberten mir mit dem stürm ; doch verluren mir ettlich guot 
lüt darvor. Ich ward mit ainer stabschlingen geworffen uff ain 
schinbain gar hart wund ; und wie wol ich darnach wol gehailt, 
brach mir dasz schinbain, als ich gen Schwaben kam, wider uff, 
und behielt also bisz in min alter ain löchlin im schinbain und 
ain flusz. 

Nach disen dingen allen zugen mir wider in Ischpauien , und 
beliben darnach 2 monat an dem künglichen hoff. Da geschah uns 
gar vil eren mit banketen, dantzen, jagen, rennen der jenneten 
und anderm. Als mir nun 2 mouat am künglichen hoff gelegen, 
namen mir urlob von dein küng, zuo unserm küng in Portengall 
zuo ziehen, und wurden gantz gnedig abgefertiget. Der küng gäbe 
uns bäden sine orden geselschafften, nämlich die Ischpanisch: das 
ist ain halsband, brät und geschüebt, wie die grossen fischschiepen. 
Die ander das ist la banda de Kastillia; das war ain roter scharlatrock 
und ain guldiner strich oder band, zwaier dornen 2 ) brät, iber die 
1) verwüstet. — 2) Daumen. 

3* 

link achseln, vornen zwerche 1 ) herab bisz zuo end des rock uff 
der rechten syteo, und von dem selbigen ort, unden am hindertail 
des rock zwerch wider heruff, bisz wider uff die link achsel. Die 
dritt orden geselschafft ist die von Grannatten ; ain granatepffel , der 
uff kloben ist, mit aim stil und ettlichen blettern daran. Er gab uns 
och 300 dockaten und jedem ain schönen jenneten. Also schieden 
wir erlich, loblich und nützlich von disem kristenlich küng Haio- 
richen, in dem jar als man zalt von der geburt unsers herren 
MCCCCLVH. 

Item, wir kamen wider in Portigall. 

Item, esz herhuoben sich darnach krieg im Dötschland. 

Item, der küng herlopt uns, und scbankt uns ain guldin duoch 3 ), 
war 200 dockaten wert. Item, ain karmosin samatund 1 00 eilen schwartz 
samet. Darzuo jedem ain portigallischen hengst und 300 dockaten 
zerung. Er begert sunderlicb, mir sollten wider zuo im komen. 

Item, mir zugen durch Portigall und Ischpanien ; und als mir 
kamen in ain grosse statt, Sarragossa , verkauften mir das guldin 
duoch und ettlichen samat, wasz mir uns zuo beklaiden nit nodt 
warn ; losten 500 docaten. 

Item, wir zugen durch Ischpanien und Frankenrych ; under- 
wegen verkauften mir och ettlich schweristen pferd, dan der weg 
ist ver. Mir sassen in Frankenrych uff mer r und fuoren zum küng 
in Engelland. Der küng gab uns sin orden geselschafft Mein gesell 
zoch von mir, und zoch ich in Schottland. Der küng war meiner 
gnedigen frawen bruoder, hielt mich gnedig und wol. Die küngin 
war ain hertzugen von Gellern und niderlendisch dütsch. 

Item, der küng schankt mir 2 babin oder zelten und ain schwartz 
sametduoch und jedem knecht 10 docaten, 4 knecht 

Item, die küngin schankt mir gar ain hibsch klainet, 30 dokaten 
wert, und ain hengst, war 100 gülden wol wert, und geschah mir grosse 
er mit jagen, dantzen und banketen. 

1) quer. — 2) ein goldgewirktes Tuch. 

